gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl es gl gl gl sv en sv fr de de gl gl gl gl gl gl gl gl gl gl es gl es ca gl gl gl gl gl gl gl gl pt gl pt en ca gl gl pt
Vieiros: Galiza Hoxe - Ás portas da primavera, sen noticias de cambio na estratexia contra o lume
Sábado, 01 de outubro de 2022
Os traballadores dos servizos de prevención e extinción de incendios da Xunta critican os incumprimentos do Goberno
Redacción - 11:15 03/03/2010
Tags: Apropiga incendios Medio Rural Seaga
A belixerancia esgrimida polo PPdeG até hai agora un ano desde as trincheiras da oposición a conto da política anti-incendios despregada durante a lexislatura pilotada polo bipartito esmoreceu en canto os populares accederon ao Goberno. Na que foi a primeira campaña contra o lume baixo o mando da Consellaría do Medio Rural agora liderada polo PP non se produciron cambios significativos respecto á estratexia deseñada polo executivo anterior. E ás portas da primavera, non parece que vaia haber novos cambios.
Así o reprochan desde a asociación profesional que reúne a traballadores do Servizo de Prevención e Defensa contra os Incendios Forestais (SPDCIF), o colectivo Apropiga. Recordan en concreto desde esta asociación que o PP incluíra de xeito específico no seu programa electoral a promesa de que todas as contratacións da campaña de verán do Plan de Defensa Contra Incendios ían realizarse a través das listas oficiais de contratación da Xunta. Mais na práctica, no canto de rexerse polo decreto que regulamenta a contratación do persoal interino e temporal, desde Apropiga denuncian que o PP desenvolve unha política de contratación baseada en facer "limpeza" dunha xente para "colocar" outra.
"Marean o persoal", láiase Roberto Jorge Correa, presidente de Apropiga, advertindo de que esta situación impide que se estabilicen os cadros de persoal e que se avance na arela de profesionalización do servizo. Apropiga insiste ademais en criticar o modelo estabelecido con Seaga polo anterior goberno, acusándoo de favorecer as manobras clientelares na contratación de persoal. Os traballadores agoiran que Medio Rural se limitará agora a substituír o xerente de Seaga e quéixanse de que ás portas do comezo da precampaña deste ano, a consellaría "aínda non fixo ningún anuncio de cal vai ser a estrutura do dispositivo de prevención e extinción". "Tan só xeran confusión, desorganización e descoordinación", censuran. "Se cadra contan con que a choiva siga axudando", ironiza Correa.
'Agardando que chova?', pregúntanlle as brigadas anti-incendios ao Goberno
O Goberno ve inviábel a modificación do cadro de persoal contra incendios
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Samuel Juárez co seu antecesor no cargo, Alfredo Suárez Canal
Blanco reitera que o TAV chegará a Galiza en 2015 pero cancela obras nas estradas Edición xeral
Fomento culpa a Xunta do atraso na ampliación de Alvedro Edición xeral
Despois de suprimir as oficinas comarcais, Igualdade prioriza as subvencións a concellos Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto